CELEX: 62008CN0221
Language: lv
Date: 2008-05-22 00:00:00
Title: Lieta C-221/08: Prasība, kas celta 2008. gada 22. maijā — Eiropas Kopienu Komisija/Īrija

15.8.2008   
            
            
               LV
            
            
               Eiropas Savienības Oficiālais Vēstnesis
            
            
               C 209/23
            
         Prasība, kas celta 2008. gada 22. maijā — Eiropas Kopienu Komisija/Īrija
   (Lieta C-221/08)
   (2008/C 209/34)
   Tiesvedības valoda — angļu
   Lietas dalībnieki
   
      Prasītāja: Eiropas Kopienu Komisija (pārstāvji — R. Lyal un W. Mölls)
   
      Atbildētāja: Īrija
   Prasītājas prasījumi:
   
               —
            
            
               atzīt, ka, nosakot minimālo un maksimālo mazumtirdzniecības cenu cigaretēm, Īrija nav izpildījusi pienākumus, kas tai paredzēti Padomes 1995. gada 27. novembra Direktīvas 95/59/EK par nodokļiem, kas nav apgrozījuma nodokļi un kas ietekmē tabakas izstrādājumu patēriņu (1), 9. panta 1. punktā;
            
         
               —
            
            
               atzīt, ka, nesniedzot nepieciešamo informāciju par piemērojamiem Īrijas tiesību aktiem, lai Komisija varētu izpildīt savu pienākumu — nodrošināt, ka tiek ievērota Direktīva 95/59, Īrija nav izpildījusi pienākumus, kas tai paredzēti EKL 10. pantā;
            
         
               —
            
            
               piespriest Īrijai atlīdzināt tiesāšanās izdevumus.
            
         Pamati un galvenie argumenti
   Saskaņā ar 1986. gada Regulām par tabakas izstrādājumiem (Reklāmas, sponsorēšanas un pārdošanas veicināšanas kontrole) un vienošanām, kas šo regulu piemērošanai tika noslēgtas ar tabakas ražotājiem un importētājiem, Īrija ir noteikusi minimālo cenu cigaretēm, kas atbilst vērtībai, kura nevar būt vairāk kā 3 % zemāka par līdzsvaroto attiecīgās kategorijas cigarešu vidējo cenu. Turklāt tiktāl, ciktāl ražotāji un importētāji nevar noteikt cenas, kas ir vairāk kā 3 % augstākas par līdzsvaroto vidējo cenu, Īrija ir noteikusi arī maksimālo cenu cigaretēm. Šāda sistēma ir pretrunā ar Direktīvas 95/59 9. panta 1. punktu, saskaņā ar kuru tabakas ražotāji “var brīvi noteikt augstākās mazumtirdzniecības cenas visiem saviem izstrādājumiem”.
   Saskaņā ar EKL 10. pantu dalībvalstīm ir pienākums atvieglot Komisijas uzdevumu veikšanu, it īpaši izpildot lūgumus sniegt informāciju, kas izteikti valsts pienākumu neizpildes procedūrā. Komisija apgalvo, ka, neskatoties uz Komisijas vairākkārtējiem lūgumiem, nesniedzot nekādu informāciju par piemērojamiem Īrijas tiesību aktiem, Īrija nav izpildījusi pienākumus, kas tai paredzēti EKL 10. pantā.
   
      (1)  OV L 291, 40. lpp.